ઇન્ટરનેશનલ ડેસ્કઃ અમેરિકાના પ્રેસિડન્ટ ડોનાલ્ડ ટ્રમ્પ અને રશિયાના પ્રેસિડન્ટ વ્લાદિમીર પુતિન આગામી 16 જુલાઇના રોજ પહેલીવાર દ્વિપક્ષિય ચર્ચા કરશે. બંને નેતા ફિનલેન્ડના હેલસિંકીમાં મુલાકાત કરશે. અમેરિકા અને રશિયાની સરકારે ગુરૂવારે સવારે એકસાથે તેની જાહેરાત કરી. ટ્રમ્પ અને પુતિનની વચ્ચે આ પહેલાં પણ બે વખત મુલાકાત થઇ ચૂકી છે. પરંતુ આ મુલાકાત 2017માં જી-20 સમિટ અને એશિયા પેસિફિક ઇકોનોમિક કોર્પોરેશન દરમિયાન થઇ હતી. હેલસિંકીમાં થનારી મુલાકાત બંને નેતાઓ વચ્ચે પ્રથમ વાસ્તવિક દ્વિપક્ષિય સમિટ હશે.